پولیس گاڑیاں الٹا کر نذرِ آتش کر دی گئیں
کاروباری مراکز کو نقصان پہنچا اور بیسیوں فرانسیسی پولیس اہلکار زخمی ہو گئے
ترکیہ کے وزیر دفاع حلوصی آقار نے اتوار کے دن جاری کردہ بیان میں
فرانس میں ممنوع قرار دی گئی دہشتگرد تنظیم پی کے کے کے اراکین کی طرف سے شروع کئے گئے پُر تشدد واقعات کی مذمت کی ہے
حلوصی آقار۔ ترکیہ کے وزیر دفاع: ہمارے اتحادی اور بعض دیگر حکومتیں دہشتگرد تنظیم پی کے کے وائے پی جی کے ساتھ تعاون کر رہے ہیں
ہم نے انہیں کہا تھا کہ یہ ایک فاش غلطی ہے اس وقت یہ غلطی واضح ہونا شروع ہو گئی ہے
پی کے کے وائے پی جی کے شام میں سرزد کردہ جرائم کو دیکھنے کے بعد
یہ ساجھے دار، تنظیم کے ساتھ تعاون کی غلطی پر، پشیمان ہونا شروع ہو گئے ہیں
اب بالکل ویسے ہی جرائم تنظیم نے ہزاروں کلو میٹر دُور پیرس میں کرنا شروع کر دئیے ہیں
فرانس نے سالوں تک پی کے کے دہشت گرد تنظیم کے ساتھ تعاون کیا اور
اب اپنے ہی پالے ہوئے سانپ نے انہیں ڈسنا شروع کر دیا ہے
ان دہشت گردوں کے ساتھ تعاون جاری رکھیں ابھی اور کیا کچھ ہوتا ہے آپ کو خود پتا چل جائے گا
جمعہ کے دن ایک 69 سالہ فرانسیسی شہری نے پیرس کے معروف مقام
ٹینتھ اسٹریٹ کے ایک ثقافتی مرکز میں فائر کھول کے تین افراد کو ہلاک کر دیا اور
تین افراد زخمی ہو گئے
مشتبہ حملہ آور نے قبول کیا ہے کہ یہ اقدام غیر ملکیوں کے خلاف نفرت کا اقدام تھا
مشتبہ سوموار کے دن عدالت میں پیش ہو گا
فرانس میں پُر تشدد واقعات جاری ہیں اور اس دوران ترکیہ کے صدر رجب طیب ایردوان نے
مہاجرین کے خلاف دوہرے معیار کی وجہ سے یورپی ممالک پر تنقید کی ہے
ترکیہ کے صدر رجب طیب ایردوان: شامی، عراقی اور افریقی مہاجرین کے منہ پر دروازے بند کرنے والےادارے
پی کے کے اور فیتو دہشت گرد تنظیم کے لئے ہر ممکنہ حد تک تحمل و رواداری کا مظاہرہ کر رہے ہیں
پندرہ جولائی کو ترکیہ میں دو سو پچاس شہریوں کو شہید کرنے والے حملہ آور
آج متعدد یورپی ممالک میں کھُلے بندوں دندناتے پھِر رہے ہیں
علیحدگی پسند دہشتگرد تنظیم ہر سال ان ممالک میں جمع کئے گئے لاکھوں یورو کی رقم سے
شام، عراق اور ترکیہ کے خلاف حملوں کے ساتھ مالی تعاون کر رہے ہیں
یہی نہیں اپنے بجٹ میں براہ راست دہشت گرد تنظیموں کے لئے حصے رکھنے والے ممالک بھی ہمارے علم میں ہیں
یہ ممالک سیاسی پناہ کے ایک مبہم تصور کا سہارا لے کر
دہشتگردوں کی پشت پناہی کر رہے اور حکومت پر حملے کے مجرموں کو قانون کی گرفت سے بچا رہے ہیں
ہماری طرف سے ان مفرورں کے جرائم کی فائلیں پیش کئے جانے اور تمام مطالبات پورے کئے جانے کے باوجود
مغربی ممالک نے متعدد قانونی اقدامات نہیں کئے ہیں
ترکیہ صدارتی دفتر کے ترجمان ابراہیم قالن نے
سوشل میڈیا سے جاری کردہ بیان میں، ملک میں دہشتگرد تنظیم کی موجودگی کی طرف سے
لاپرواہی کی وجہ سے، فرانس پر تنقید کی ہے
لیجیے یہ ہے فرانس کی پی کے کے
بالکل وہی دہشت گرد تنظیم جس کی آپ شام میں پیٹھ سہلا رہے ہیں
یہ پی کے کے، گذشتہ 40 سالوں میں ہمارے ہزاروں ترک، کُرد شہریوں اور سکیورٹی اہلکاروں کو قتل کر چکی ہے
اور اب فرانس کی گلیوں کو جلا رہی ہے
کیا آپ اب بھی خاموش رہیں گے
جون میں شائع ہونے والی ایک یوروپول رپورٹ نے ثابت کیا تھا کہ دہشتگرد تنظیم کثیر تعداد میں یورپی ممالک میں
منشیات کی اسمگلنگ، تجاوزات، فنڈ ، اراکین اکٹھے کرنے اور
دہشتگردی کی تربیتی کاروائیوں میں مصروف رہی ہے
دہشت گرد تنظیم کے بعض اراکین کا یورپ آنے سے پہلے شام اور عراق میں تربیت حاصل کرنے نے
فرانس اور یورپ کی سلامتی کے لئے پی کے کے کے پیدا کردہ دہشت گردی کے خطرے کو مزید گھمبیر کر دیا ہے
عبیدہ ہیٹو، ٹی آر ٹی ورلڈ، انقرہ